FI   FI 
 
 
 EUROOPAN  
KOMISSIO   
Strasbourg 5.4.2022  
SWD(2022) 100 final  
 
KOMISSION YKSIKÖIDEN VALMISTELUASIAKIRJA  
 
TIIVISTELMÄ VAIKUTUSTENARVIOINNISTA  
 
[…] 
Oheisasiakirja  
ehdotukseen EUROOPAN PARLAMENTIN JA NEUVOSTON ASETUKSEKSI  
otsonikerrosta heikentävistä aineista ja asetuksen (EY) N:o 1005/2009 kumoamisesta  
{COM(2022)  151 final}  - {SEC(2022)  157 final}  - {SWD(2022)  98 final}  -
 {SWD(2022)  99 final}   
 
1 Otsonikerrosta heikentävien aineiden päästöt aiheuttavat sekä ilmaston lämpenemistä  
että otsonikerroksen aukkoja , jotka vaikuttavat haitallisesti ihmisten terveyteen, 
biosfääriin ja ilmastonmuutokseen. Lisäksi niillä on laajoja taloudellisia vaikutuksia. 
Tällaisten vaikutusten ehkäiseminen on keskeistä Euroopan vihreän kehityksen 
ohjelman  ja Pariisin ilmastosopimuks en kannalta sekä sen kannalta, miten EU 
noudattaa otsonikerrosta heikentävistä aineista tehtyä Montrealin pöytäkirjaa . 
EU:n laajuisella lainsäädännöllä on estetty merkittävä määrä otsonikerrosta heikentävien 
aineiden päästöjä kolmen vuosikymmenen aikana . Nykyisin otsonikerrosta heikentäviä 
aineita saa käyttää EU:ssa vain hyvin harvoihin käyttötarkoituksiin, ja niitä on valvottava 
tiukasti laittoman käytön estämiseksi. Painopiste on siten siirtynyt otsonikerrosta 
heikentävien aineiden tuotannon ja kulutuk sen asteittaisesta lopettamisesta sellaisten 
merkittävien päästövähennysten ylläpitämiseen, jotka ovat jo sitovia EU:n 
asetuksen perusteella .  
Tämä arviointi on perustana otsonikerrosta heikentävistä aineista annetun asetuksen 
(EY)  N:o 1005/2009 uudelleent arkastelulle.  Arvioinnissa1 todettiin, että se oli yleisesti 
ottaen tarkoituksenmukainen  ja että tiukasti valvottu EU:n otsonikerrosta 
heikentäviä aineita koskeva politiikka  on estänyt päästöjen paluun. Jäljellä olevien 
harvojen käyttötarkoitusten valvonta  voisi kuitenkin olla hieman tehokkaampaa, 
johdonmukaisempaa ja selkeämpää. Sen vuoksi tässä tarkastelussa on ensinnäkin kyse 
nykyisten toimenpiteiden suunnittelun hienosäädöstä . Toiseksi  vihreän kehityksen 
ohjelman taustaa vasten tarkastellaan, voitaisiin ko joitakin jäljelle jäävistä päästöistä 
vähentää edelleen  oikeasuhteisin kustannuksin.  
Toimenpiteet näiden ongelmien ratkaisemiseksi on niputettu kolmeksi eri 
toimenpidepaketiksi. Vaihtoehto 1  sisältää toimenpiteitä, joilla saavutetaan 
kustannussäästöjä tai hyvin pienet kustannukset . Siinä keskitytään 
yksinkertaistamiseen, johdonmukaisuuden parantamiseen ja selkeyttämiseen sekä 
edullisiin päästövähennystoimenpiteisiin, joilla estetään eristysvaahtojen metallipinnoista 
peräisin olevat päästöt peruskorjaus - ja purkutoimien aikana. Vaihtoehtoon 2  sisältyy 
lisäksi otsonikerrosta heikentävien aineiden talteenotto useamman tyyppisistä 
erityisvaahdoista sekä kattavampi seuranta ja valvonta, joihin liittyy kohtuullisia 
kustannuksia . Vaihtoehto 3  sisältää kaikki to teuttamiskelpoiseksi katsotut, myös kalliit  
toimenpiteet. Vaihtoehto 2 on suositeltavin toimenpideyhdistelmä,  koska sillä 
saavutetaan huomattavasti suuremmat päästövähennykset kuin vaihtoehdossa 1 ja se on 
näin ollen johdonmukaisempi Euroopan vihreän kehit yksen ohjelman kanssa. Kolmas 
toimenpidepaketti puolestaan näyttää olevan liian kallis verrattuna siitä saatavaan 
hyötyyn.  
Tehokkain päästövähennystoimenpide vaihtoehdossa 2 on se, että otsonikerrosta 
heikentävien aineiden talteenotto ja hävittäminen tulee pakolliseksi 
                                                           
1 SWD(2019) 407 final. https://ec.europa.eu/clima/document/download/62a6fb28 -0df8 -4abb -b3e8 -
373933f97191_en  
 
2 
 kahdentyyppisistä eristysvaahdoista2 kunnostettaessa tai poistettaessa käytöstä vanhoja 
rakennuksia. Tällaisilla toimilla voidaan vuoteen  2050 mennessä vähentää päästöjä 
yhteensä lähes 180  miljoonaa hiilidioksidiekvivalenttitonnia (tCO2e ). Vertailun vuoksi 
voidaan todeta, että tämä on Alankomaiden ilmoittama määrä kaikkien vuoden  2019 
kasvihuonekaasujen osalta (UNFCCC).  Päästövähennyskustannusten arvioitiin olevan 
alle 20  euroa hiilidioksidiekvivalenttitonnia kohti maissa, joissa on käytö ssä purkutoimia 
koskevat säännöt ja infrastruktuuri, ja ne ovat kaikissa jäsenvaltioissa selvästi alle 
230 euroa hiilidioksidiekvivalenttitonnia kohti. Kustannukset ovat näin ollen oikeassa 
suhteessa siihen, mitä muilla aloilla on saatava aikaan ilmastoneu traaliuden 
saavuttamiseksi  EU:n pitkän aikavälin strategian mukaisesti3. Toimenpidepaketilla 
edistetään tutkimusta ja kehitystä sekä mahdollisesti luodaan uusia työpaikkoja 
kierrätysalalle. Tehokkuutta, johdonmukaisuutta ja selkeyttä lisäävien  
toimenpiteid en ansiosta elinkeinoelämä, pk -yritykset, jäsenvaltiot ja komissio säästävät 
kustannuksia . Pienillä kustannuksilla saadaan aikaan kattavampi seuranta ja 
valvonta.    
Vaikutustenarvioinnin valmistelun yhteydessä sidosryhmiä kuultiin laajasti.  Ne 
kannattivat yleisesti vaihtoehtoon  2 sisältyviä toimenpiteitä, mutta yritykset vastustivat 
joitakin vaihtoehtoon  3 sisältyvistä lisätoimenpiteistä arvioitujen erittäin korkeiden 
kustannusten vuoksi.  
                                                           
2 Metallipinnoitteisten vaahtopaneelien lisäksi  jotkin laminoidut levyt riippuen siitä, mihin ne on 
asennettu.  
3 https://ec.europa.eu/clima/eu -action/climate -strategies -targets/2050 -long -term -strategy_fi